గద్దె రాజేంద్ర ప్రసాద్
రాజేంద్రప్రసాద్ క్రిష్ణా జిల్లాకు చెందిన గుడివాడకు దగ్గర్లోని దొండపాడు గ్రామంలో ఒక మధ్యతరగతి కుటుంబంలో జన్మించాడు. ఆయన తల్లిదండ్రులు గద్దె వెంకట నారాయణ, మాణిక్యాంబ. అతను బాల్యం, యవ్వనంలో అప్పుడప్పుడూ ఎన్. టి. ఆర్ స్వస్థలమైన నిమ్మకూరులోని ఇంటికి తరచుగా వెళ్ళి వస్తుండేవాడు. అలా చిన్నప్పటి నుంచే అతనికి ఎన్. టి. ఆర్ ప్రభావం పడింది. సినీ పరిశ్రమలో ప్రవేశించక మునుపు సిరామిక్ ఇంజనీరింగ్ లో డిప్లోమా పూర్తి చేశాడు.
దోనేపూడి రాజారావు
దోనేపూడి రాజారావు ప్రముఖ రచయిత. ఇతడు కథలు, నవలలు, నాటకాలు అనేకం వ్రాశాడు.
ఇతడు 1924లో కృష్ణాజిల్లా, ఉంగుటూరు మండలం, కొయ్యగూరపాడు గ్రామంలో జన్మించాడు. ఇతడు ఎం.ఎ. వరకు చదువుకున్నాడు. తెనాలిలోని వి.ఎన్.ఆర్.కళాశాలలో 30 సంవత్సరాలకు పైగా హిందీ అధ్యాపకుడిగా పనిచేశాడు. 1947 నుండి రచనలు చేయడం ప్రారంభించాడు.